ಪೆಲತ್ತರಿ

ಪೆಲತ್ತರಿ ಪೆಲಕಾಯಿದ ಉಲಾಯಿ ಇಪ್ಪುನಂಚಿನ ಬಿತ್ತ್. ಉಂದೆನ ಬಡವೇರ್ನ ತೆತ್ತಿ ಪಂದ್ ಪನ್ಪೆರ್.

 ಉಪಯೋಗುಲು 
ಉಂದೆನ್ ಬೇತೆ ಬೇತೆ ತರಕಾರಿ ದೊಟ್ಟು ಬೆರಕೆ ಪಾಡುವೆರ್.
ಪೆಲತ್ತರಿನ್ ಕಾಯದ್ ತಿನ್ಪೇರ್. ಬೆಯ್ಪದ್ ಲಾ ತಿನ್ಪೆರ್.
ಆಟಿ ಅಮಾಸೆ ದಾನಿ ಮರ್ದ್ ದೊಟ್ಟು ತಿನ್ಪೆರ್,
ಮರಿಯಾಲ ಗ್ ಹೆಚ್ಚಾದ್ ಉಂದೆತ್ತ ಕಜಿಪು ಮಲ್ಪುವೆರ್.
ಅಂಚನೆ ಉಂದೆತ್ತ ಜ್ಯೂಸ್ ಲಾ ಮಲ್ಪುವೆರ್.
ಮರಿಯಾಲಡ್ ದಿಕ್ಕೆಲ್ ದ ಮಿತ್ ಪಾಡ್ದ್ ಅವ್ವೇನ್ ನುಂಗಾದ್ ಬರ್ಸ ಬರ್ಪಿನ ವೇಲೆಡ್ ತಿನ್ಪೇರ್https://tv9kannada.com/health/there-is-so-much-use-of-jackfruit-seeds-snd-226537.html

 ಕಜಿಪು 
ಪೆಲತ್ತರಿನ ಬೇತೆ ಬೇತೆ ನಟ್ಟಿಕಾಯಿದೊಟ್ಟುಗ್ ಪಾಡ್ದ್ ಕಜಿಪು ಮಲ್ಪುವೇರ್

ತೌತೆದ ಒಟ್ಟುಗು ಬೆರಕೆ ಪಾಡುವೇರ್
ತೌತೆದ ಕಜಿಪುಗು ಅರೆಪು ಕೂಟುನ ದುಂಬು ಐಕ್ ಪೆಲತ್ತರಿನ್ ಗುದ್ದುದು ಪಾಡೋಡು. ತೌತೆ ಬುಕ್ಕೊ ಅವ್ವೆನ್ ಒಟ್ಟಿಗೆ ಬೇಯ್ಪಾದ್ ಐಕ್ ಅರೆಪು ಕೂಟೊಡು.

ಬಸಳೆದೊಟ್ಟುಗ್ ಪಾಡ್ದ್ ಕಜಿಪು ಮಲ್ಪುವೇರ್
ಬಸಳೆದ ದಂಟ್ ಬುಕ್ಕೊ ಪೆತ್ತರಿನ್ ಒಟ್ಟಿಗೆ ಬೇಯ್ಪಾವೋಡು. ಅವ್ ಬೇಯೋಂದು ಬನ್ನಾಗ ಐಕ್ ಅರೆಪುನು ಕೂಟೊಡು.

ತೊಜಂಕ್ ದೊಟ್ಟುಗು ಪಾಡ್‌ದ್ ಸುಕ್ಕ ಮಲ್ಪುವೇರ್
ತೊಜಂಕ್ ನ್ ಸುರುಕ್ಕು ಬೇಯ್ಪಾವೋಡು. ಆಯ್ ಬುಕ್ಕೊ, ಐತ್ತೊಟ್ಟಿಗೆ ಪೆಲತ್ತರಿನ್ ಲಾ ಬೇಯ್ಪಾದ್ ಪಾಡೋಡು. ಬುಕ್ಕೊ ಸಾಮಾನುಲೇನ್ ಕಡೆತ್ತಿನ ಅರೆಪ್ಪುನು ಸುಕ್ಕೊಗು ಪಾಡೋಡು. ಬುಕ್ಕೊ ಒಗ್ಗರಣೆ ದಿಯೋಡು.

ಪೆಲತ್ತರಿಡ್ ಆಜಾವೇರ್
ಪೆಲತ್ತರಿನ್ ಸಣ್ಣ ಗುದ್ದುಡು ನೀರ್ ಡ್ ಬೇಯ್ಪಾವೋಡು. ಬುಕ್ಕೊ ಐಕ್ ಜೀರಿಗೆ, ದಾಸೆಮಿ, ತಾರಾಯಿ, ಮುಂಚಿ ಪಾಡ್ದ್ ಅರೆಪು ಮಲ್ಪೊಡು. ಬುಕ್ಕೊ ಅವ್ವೇನ್ ಪೆಲತ್ತರಿಗ್ ಪಾಡೋಡು. ರುಚಿಕ್ ಬೋಡಾಯಿನಾತ್ ಉಪ್ಪು ಪಾಡೋಡು.

 ಉಲ್ಲೇಕೊಲು